<classify> WANAFUNZI 4,294 walioomba nafasi vyuo vikuu tofauti na kudahiliwa chuo zaidi ya kimoja wanadaiwa hawajathibitisha udahili wao katika moja kati ya vyuo walivyochaguliwa.Tume Vyuo Vikuu Tanzania TCU imesema jana kuwa mwisho wa kuthibitisha ulikuwa juzi.Tangazo lililotolewa Oktoba 3, mwaka huu na Katibu Mkuu wa TCU, Profesa Charles Kihampa liliwataka waombaji wote wa udahili waliochaguliwa chuo zaidi ya kimoja awamu ya kwanza na ya pili kuthibitisha udahili wao kwenye chuo kimoja wanachopenda kwenda.Alisema waombaji hao walitumiwa namba maalumu kupitia simu zao ambazo zilitumika wakati wa kufanya maombi ya udahihi vyuoni.Waombaji ambao majina yao yamechaguliwa na chuo zaidi ya kimoja walipaswa kuthibitisha udahili wao kwa kutumia namba maalumu iliyotumwa kupitia namba ya simu iliyotumika wakati wa kufanya maombi ya udahili chuoni. Tunasisitiza mwisho wa kuthibitisha ni Oktoba 5,mwaka huu, amesema Profesa Kihampa jana.Amesema idadi hiyo ya waombaji 4,294 iko kwenye makundi mawili; la kwanza ni wale wa chaguo la kwanza ambapo waombaji 1,853 wamechaguliwa chuo zaidi ya kimoja na hadi Oktoba 3, walikuwa hawajathibitisha kokote.Kundi la pili ni la waombaji 2,441 ambao walichaguliwa chuo zaidi ya kimoja awamu ya pili ambao pia hawajathibitisha katika chuo kimojawapo kati ya vyuo walivyochaguliwa.Wakati TCU ikisema hayo, baadhi ya vyuo vikuu vimewataka wanafunzi waliochaguliwa kwa ajili ya masomo kwa mwaka 201819 kufika katika chuo husika kuchukua barua za udahili kwa ajili ya hatua nyingine za usajili.Mkurugenzi wa Mafunzo ya Shahada ya Kwanza katika Chuo Kikuu cha Dar es Salaam UDSM, Dk Egbert Mujuni katika taarifa yake ya Oktoba 3,mwaka huu inawataka wale wote waliochaguliwa kujiunga na chuo hicho kwenda kuchukua barua za udahili kuanzia kesho.Amesema wanafunzi waliochaguliwa kujiunga chuoni hapo Kampasi ya J.K Nyerere Mlimani, wanapaswa kuchukua barua za udahili kwa ajili ya taratibu nyingine za chuo kuanzia Oktoba.Aidha amesema, wale wanaoishi au kutoka nje ya mkoa wa Dar es Salaam wanaweza kuchukua barua zao wiki ya kwanza ya utambulisho chuoni Oktoba 27 hadi Novemba 3,mwaka huu.Dk Mujuni amesema waliochaguliwa kujiunga na masomo Chuo Kikuu Kishiriki cha ElimuDuce na Mkwawa Muce barua zao watazifuata huko kuanzia kesho hadi Novemba 3, mwaka huu.  <topic>: KITAIFA 